CELEX: 62014CA0340
Language: et
Date: 2015-10-01 00:00:00
Title: Liidetud kohtuasjad C-340/14 ja C-341/14: Euroopa Kohtu (kolmas koda) 1. oktoobri 2015. aasta otsus (Raad van State – Madalmaad eelotsusetaotlused) – R. L. Trijber, kes tegutseb ärinime Amstelboats all, versus College van burgemeester en wethouders van Amsterdam (C-340/14); J. Harmsen versus Burgemeester van Amsterdam (C-341/14) (Eelotsusetaotlus — Direktiiv 2006/123/EÜ — Teenused siseturul — Laevalõbusõidud — Aknabordellid — Artikli 2 lõike 2 punkt d — Kohaldamisala — Väljajätmine — Transpordi valdkonna teenused — Asutamisvabadus — Tegevuslubade andmise kord — Artikli 10 lõike 2 punkt c — Loa andmise tingimused — Proportsionaalsus — Keeleoskuse tingimus — Artikli 11 lõike 1 punkt b — Loa kehtivusaeg — Lubade arvu piiramine — Ülekaalukas üldine huvi)

16.11.2015   
            
            
               ET
            
            
               Euroopa Liidu Teataja
            
            
               C 381/8
            
         Euroopa Kohtu (kolmas koda) 1. oktoobri 2015. aasta otsus (Raad van State – Madalmaad eelotsusetaotlused) – R. L. Trijber, kes tegutseb ärinime Amstelboats all, versus College van burgemeester en wethouders van Amsterdam (C-340/14); J. Harmsen versus Burgemeester van Amsterdam (C-341/14)
   (Liidetud kohtuasjad C-340/14 ja C-341/14) (1)
   
   ((Eelotsusetaotlus - Direktiiv 2006/123/EÜ - Teenused siseturul - Laevalõbusõidud - Aknabordellid - Artikli 2 lõike 2 punkt d - Kohaldamisala - Väljajätmine - Transpordi valdkonna teenused - Asutamisvabadus - Tegevuslubade andmise kord - Artikli 10 lõike 2 punkt c - Loa andmise tingimused - Proportsionaalsus - Keeleoskuse tingimus - Artikli 11 lõike 1 punkt b - Loa kehtivusaeg - Lubade arvu piiramine - Ülekaalukas üldine huvi))
   (2015/C 381/09)
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
      Hagejad: R. L. Trijber, kes tegutseb ärinime Amstelboats all (C-340/14), J. Harmsen (C-341/14)
   
      Kostjad: College van burgemeester en wethouders van Amsterdam, Burgemeester van Amsterdam
   
      Resolutsioon
   
   
               1.
            
            
               Euroopa Parlamendi ja nõukogu 12. detsembri 2006. aasta direktiivi 2006/123/EÜ teenuste kohta siseturul artikli 2 lõike 2 punkti d tuleb tõlgendada nii, et kui eelotsusetaotluse esitanud kohtu kontroll ei näita teisiti, ei kujuta selline tegevus, nagu on põhikohtuasjas vaidluse all oleva tegevusloa taotluse ese ja mis seisneb reisijatele tasu eest paadisõidu pakkumises, mille käigus neile korraldatakse ürituste raames linnaekskursioon veeteid mööda, endast „transpordi valdkonna teenust” nimetatud sätte tähenduses, mis on viidatud direktiivi kohaldamisalast välja jäetud.
            
         
               2.
            
            
               Direktiivi 2006/123 artikli 11 lõike 1 punkti b tuleb tõlgendada nii, et sellega on vastuolus see, et liikmesriigi pädevad ametiasutused väljastavad niisuguse tegevuse jaoks, nagu on vaidluse all põhikohtuasjas, piiramatu kehtivusajaga tegevuslube, samas kui mainitud ametiasutuste poolt sel otstarbel väljastatavate tegevuslubade arv on ülekaalukast üldisest huvist lähtuvalt piiratud.
            
         
               3.
            
            
               Direktiivi 2006/123 artikli 10 lõike 2 punkti c tuleb tõlgendada nii, et sellega ei ole vastuolus niisugune meede, nagu on vaidluse all põhikohtuasjas ja mis seab aknabordellide käitamises seisneva tegevusega, mille käigus üüritakse tube vahetuste kaupa välja, tegelemiseks tegevusloa andmise tingimuseks selle, et teenuseosutaja suudaks suhelda nende teenuste kasutajatele – käesoleval juhul prostituutidele – arusaadavas keeles, kuna see tingimus on sobiv taotletava avalikust huvist lähtuva eesmärgi saavutamiseks ehk prostitutsiooniga seotud süütegude ennetamiseks ega lähe kaugemale selle eesmärgi saavutamiseks vajalikust – neid asjaolusid peab kontrollima eelotsusetaotluse esitanud kohus.
            
         
      (1)  ELT C 339, 29.9.2014.